CELEX: 62014TN0516
Language: hr
Date: 2014-07-09 00:00:00
Title: Predmet T-516/14 P: Žalba koju je 9. srpnja 2014. podnio Christodoulos Alexandrou protiv presude Službeničkog suda od 14. svibnja 2014. u predmetu F-140/12, Alexandrou/Komisija

1.9.2014   
            
            
               HR
            
            
               Službeni list Europske unije
            
            
               C 292/57
            
         Žalba koju je 9. srpnja 2014. podnio Christodoulos Alexandrou protiv presude Službeničkog suda od 14. svibnja 2014. u predmetu F-140/12, Alexandrou/Komisija
   (Predmet T-516/14 P)
   2014/C 292/70
   Jezik postupka: francuski
   
      Stranke
   
   
      Žalitelj: Christodoulos Alexandrou (Luxembourg, Luksemburg) (zastupnik: R. Duta, odvjetnik)
   
      Druga stranka u postupku: Europska komisija
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ovu žalbu proglasi dopuštenom i osnovanom, uz rezervu svih pravnih sredstava, činjenica i dokaza koje se može predočiti i dostaviti naknadno;
            
         
               —
            
            
               stoga, ako ne ukine, onda da zbog navedenih razloga izmijeni pobijanu presudu;
            
         
               —
            
            
               ako je potrebno, vrati navedeni predmet Službeničkom sudu kako bi on o njoj donio odluku u skladu s presudom u žalbenom postupku;
            
         
               —
            
            
               naloži drugoj stranci u postupku snošenje svih troškova postupka u oba stupnja.
            
         
      Žalbeni razlozi i glavni argumenti
   
   U prilog osnovanosti žalbe, žalitelj ističe tri žalbena razloga.
   
               1.
            
            
               Prvi žalbeni razlog odnosi se na činjenicu da je Službenički sud odbio ocjenjivati argumente tužitelja koji se odnose na Uredbu br. 1049/2001 (1) i posebno njezin članak 9. stavak 4.
            
         
               2.
            
            
               Drugi žalbeni razlog odnosi se na pogrešnu primjenu presude od 29. lipnja 2011., Angioi/Komisija, F-7/07, RecFP, EU:F:2011:97, u mjeri u kojoj se radi o ograničenoj i zastarjeloj sudskoj praksi koja nije usklađena s natječajima koji su organizirani bez pisanog dijela.
               Podredno, u mjeri u kojoj je gore navedena presuda primjenjiva, žalitelj procjenjuje da ispunjava kriterije koje je uspostavila ta sudska praksa.
            
         
               3.
            
            
               Treći žalbeni razlog odnosi se na propuštanje Službeničkog suda da primijeni članak 44. stavak 2. Poslovnika Službeničkog suda.
            
         
      (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, str. 43.).